title: Komission päätös (EU) 2016/1621, annettu 7 päivänä syyskuuta 2016, muussa kuin Euroopan parlamentin ja neuvoston asetuksen (EY) N:o 1221/2009 mukaisen akkreditoinnin tai toimiluvan myöntäneessä jäsenvaltiossa toimivien ympäristötodentajien akkreditointi- tai toimilupaelimille antamia ilmoituksia koskevan ohjeasiakirjan hyväksymisestä (tiedoksiannettu numerolla C(2016) 5648) (ETA:n kannalta merkityksellinen teksti)

text:
               9.9.2016

               FI

               Euroopan unionin virallinen lehti

               L 242/32

         KOMISSION PÄÄTÖS (EU) 2016/1621,
   annettu 7 päivänä syyskuuta 2016,
   muussa kuin Euroopan parlamentin ja neuvoston asetuksen (EY) N:o 1221/2009 mukaisen akkreditoinnin tai toimiluvan myöntäneessä jäsenvaltiossa toimivien ympäristötodentajien akkreditointi- tai toimilupaelimille antamia ilmoituksia koskevan ohjeasiakirjan hyväksymisestä

         (tiedoksiannettu numerolla C(2016) 5648)

   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) ja asetuksen (EY) N:o 761/2001 ja komission päätösten 2001/681/EY ja 2006/193/EY kumoamisesta 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 1221/2009 (1) ja erityisesti sen 30 artiklan 6 kohdan,
   sekä katsoo seuraavaa:

               (1)

               Asetuksen (EY) N:o 1221/2009 30 artiklan 3 kohdassa säädetään, että akkreditointi- ja toimilupaelinten yhteistyöfoorumi voi laatia ohjeita akkreditointi- tai toimilupaelinten toimialaan kuuluvista kysymyksistä näiden akkreditointi- tai toimilupaelinten soveltamien menettelyjen ja ympäristötodentajien valvonnan yhdenmukaistamiseksi.

               (2)

               Asetuksen (EY) N:o 1221/2009 24 artiklan mukaisesti toisessa jäsenvaltiossa toimivan ympäristötodentajan on ilmoitettava toimistaan kyseisen jäsenvaltion akkreditointi- tai toimilupaelimille.

               (3)

               Ilmoitusmenettelyn käytännön toteutus on osoittanut, että yksittäisten akkreditointi- ja toimilupaelinten vastaukset ympäristötodentajille, jotka eivät noudata ilmoitusvaatimuksia, vaihtelevat. Lisäksi tarvitaan lisäohjeita ilmoitusmenettelyjen yhdenmukaisen soveltamisen varmistamiseksi tilanteissa, joissa yhdessä jäsenvaltiossa akkreditoitu tai toimiluvan saanut ympäristötodentaja suorittaa todentamis- ja vahvistamistoimenpiteitä toisessa jäsenvaltiossa.

               (4)

               Tässä päätöksessä säädetyt toimenpiteet ovat asetuksen (EY) N:o 1221/2009 49 artiklalla perustetun komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään liitteessä esitettävä asetuksen (EY) N:o 1221/2009 mukaisia ympäristötodentajien akkreditointi- ja toimilupaelimille antamia ilmoituksia koskeva ohjeasiakirja.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 7 päivänä syyskuuta 2016.

            Komission puolesta

         Karmenu VELLA

            Komission jäsen

      (1)  EUVL L 342, 22.12.2009, s. 1.

      LIITE

         muussa kuin asetuksen (EY) N:o 1221/2009 mukaisen akkreditoinnin tai toimiluvan myöntäneessä jäsenvaltiossa toimivien ympäristötodentajien akkreditointi- tai toimilupaelimille antamia ilmoituksia koskeva ohjeasiakirja

      JOHDANTO
      Tässä ohjeasiakirjassa yhdenmukaistetaan muussa kuin akkreditoinnin tai toimiluvan myöntäneessä jäsenvaltiossa toimiviin ympäristötodentajiin sovellettavat ilmoitusmenettelyt.
      1.   Ennen ilmoituksen tekemistä huomioon otettavat velvoitteet

      1.1   Akkreditointi- tai toimilupaelin saattaa muussa jäsenvaltiossa akkreditoituneita ympäristötodentajia koskevat ilmoitusmenettelyt julkisesti ja helposti saataville. Näihin menettelyihin liittyvissä julkisesti saatavilla olevissa tiedoissa on eriteltävä myös maksut (lukuun ottamatta matkakuluja), jotka akkreditointi- tai toimilupaelin veloittaa ilmoituksesta ja valvonnasta.
      1.2   Akkreditoinnin tai toimiluvan myöntäneen akkreditointi- tai toimilupaelimen on vaadittava, että ne ympäristötodentajat, jotka se on akkreditoinut tai joille se on myöntänyt toimiluvan, noudattavat 24 artiklan 1 kohdassa määriteltyä ilmoitusmenettelyä ennen todentamis- tai vahvistamistoimenpiteiden suorittamista jossakin muussa jäsenvaltiossa kuin siinä, jossa akkreditointi tai toimilupa myönnettiin. Akkreditointi- tai toimilupaelimen on myös todennettava osana akkreditoitujen tai toimiluvan saaneiden ympäristötodentajien valvontatoimia, että asetuksen (EY) N:o 1221/2009 ilmoitusvaatimukset on täytetty, kun ympäristötodentaja on ollut aktiivinen toisessa jäsenvaltiossa.
      1.3   Akkreditointi- tai toimilupaelimen on suositeltava, että ne ympäristötodentajat, jotka se on akkreditoinut tai joille se on myöntänyt toimiluvat, ilmoittaisivat asiakasorganisaatioilleen, että niiden on sallittava asetuksen (EY) N:o 1221/2009 23 artiklan 6 kohdan mukainen valvonta ja että tällaisen valvonnan kieltäminen saattaa estää organisaatioiden rekisteröimisen.
      2.   Ilmoituksen sisältö

      2.1   Asetuksen (EY) N:o 1221/2009 24 artiklan 1 kohdassa vahvistettavat ilmoituksia koskevat vaatimukset katsotaan täytetyiksi, kun kaikki seuraavat tiedot on toimitettu:

                  a)

                  yksityiskohtaiset tiedot akkreditoinnista tai toimiluvasta sekä todisteet siitä, että akkreditointi tai toimilupa on edelleen voimassa eikä sitä ole väliaikaisesti tai pysyvästi peruutettu ja että se on asianmukainen ajatellen todentamisen tai vahvistamisen kohteena olevan organisaation erityisiä toimintoja;

                  b)

                  ryhmän kokoonpano ja pätevyydet, erityisesti tietämys ympäristöön liittyvistä oikeudellisista vaatimuksista ja sen jäsenvaltion virallisen kielen tuntemus, jossa todentaminen tai vahvistaminen tapahtuu;

                  c)

                  henkilöstötiedot, kuten tiedot asiaan liittyvistä pätevyyksistä, koulutuksesta sekä kokemuksesta, joka liittyy erityisesti todentamisen kohteena olevaan talouden alaan;

                  d)

                  todentamisen ja vahvistamisen ajankohta ja suorituspaikka, mukaan lukien ympäristötodentajien vierailu organisaatiossa sekä kaikki vierailua edeltävät ja sitä seuraavat vaiheet, kuten niistä on säädetty asetuksen (EY) N:o 1221/2009 25 artiklassa;

                  e)

                  todentamisen tai vahvistamisen kohteena olevan organisaation osoite ja yhteystiedot, mukaan lukien kaikki todentamisen tai vahvistamisen soveltamisalaan kuuluvat toimipaikat ja toiminnot sekä työntekijöiden määrä.

            Edellä c alakohdassa tarkoitetut lisäpyynnöt on perusteltava erityistilanteen mukaisesti eivätkä ne saa vaikuttaa ympäristötodentajan oikeuteen tarjota palveluja toisessa jäsenvaltiossa kuin siinä, jossa se on akkreditoitu tai jossa toimilupa myönnettiin.
      2.2   Jos ilmoitus täyttää asetuksen (EY) N:o 1221/2009 24 artiklan 1 kohdassa säädetyt ilmoitusvaatimukset, on akkreditointi- tai toimilupaelimen ilmoitettava siitä ympäristötodentajalle ennen asetuksen (EY) N:o 1221/2009 25 artiklassa kuvattujen todentamis- tai vahvistamistoimintojen alkamista. Tällaiset tiedot on mahdollisuuksien mukaan annettava kaksi viikkoa ennen todentamis- tai vahvistamistoimenpiteiden alkamista. Akkreditointi- tai toimilupaelimen on samaan aikaan ilmoitettava ympäristötodentajalle valvonnan laajuus ja sisältö, jonka se aikoo toteuttaa, sekä siihen liittyvät kustannukset.
      2.3   Jos akkreditointi- tai toimilupaelin tulee tietoiseksi siitä, että todentamis- tai vahvistamistoimintoja suoritetaan tai on jo suoritettu niistä ilmoittamatta, akkreditointi- tai toimilupaelimen on muistutettava ympäristötodentajaa asetuksen (EY) N:o 1221/2009 vaatimuksista, jotka liittyvät ilmoituksiin tietyssä maassa (ks. kohta 2.1)
      Jos asetuksen (EY) N:o 1221/2009 24 artiklan 1 kohdassa mainittuja tietoja ei ole toimitettu ajoissa tai jos ilmoitus ei täytä mainitussa artiklassa vahvistettuja ilmoitusvaatimuksia, sovelletaan tämän ohjeasiakirjan kohtaa 3.1.
      2.4   Koska ilmoituksen tulos saattaa vaikuttaa todentamis- ja vahvistamisprosesseihin, on akkreditointi- tai toimilupaelimen suositeltava, että todentaja ilmoittaa ilmoituksen tuloksen asiakkaalleen.
      3.   Ilmoitusmenettelyn noudattamatta jättämistä koskevat seuraamukset

      3.1   Jos ilmoitus ei täytä asetuksen (EY) N:o 1221/2009 24 artiklan 1 kohdassa vahvistettuja ilmoitukseen liittyviä vaatimuksia, on akkreditointi- tai toimilupaelimen noudatettava 3.1.1–3.1.4 kohdissa vahvistettua menettelyä.
      3.1.1   Jos tietoja, jotka koskevat akkreditoinnin tai toimiluvan yksityiskohtia, pätevyyksiä, todentamisen ja vahvistamisen ajankohtaa ja paikkaa, organisaation osoitetta ja yhteystietoja, tietämystä ympäristöön liittyvistä oikeudellisista vaatimuksista ja tietämystä sen jäsenvaltion virallisesta kielestä, jossa todentamisen ja vahvistamisen pitäisi tapahtua, ei ole toimitettu tai ei ole toimitettu ajoissa, on ympäristötodentajalle ilmoitettava mahdollisimman pian puuttuvista tiedoista ja siitä, ettei ilmoituksen määräaikaa ole noudatettu.
      3.1.2   Jos akkreditointi- tai toimilupaelin katsoo, että puuttuvat tiedot eivät estä ympäristötodentajan riittävää valvontaa, akkreditointi- tai toimilupaelimen on pidettävä ilmoitusta riittävänä valvontatoimintojen toteuttamisen kannalta ja pyydettävä ympäristötodentajaa toimittamaan puuttuvat tiedot myöhemmin. Ympäristötodentajalle on ilmoitettava tästä päätöksestä pikaisesti ja ennen todentamista tai vahvistamista.
      3.1.3   Jos akkreditointi- tai toimilupaelin katsoo, että tietoja (esimerkiksi todentamis- tai vahvistamistoimintojen ajankohta ja paikka, organisaation osoite ja yhteystiedot, ympäristötodentajan akkreditoinnin tai toimiluvan yksityiskohdat, ryhmän kokoonpano tai pätevyydet, erityisesti tietämys oikeudellisista vaatimuksista ja tietämys sen jäsenvaltion virallisesti kielestä, jossa todentamisen tai vahvistamisen olisi tapahduttava), jotka ovat oleellisia todentamis- tai vahvistamistoiminnon riittävän valvonnan suorittamiseksi, ei ole saatu, on akkreditointi- tai toimilupaelimen ilmoitettava ympäristötodentajalle, että se katsoo ilmoituksen olevan riittämätön, että tästä syystä riittävän valvonnan toteuttaminen ei ole mahdollista ja että jos todentaminen tai vahvistaminen suoritetaan ennen puuttuvien tietojen toimittamista, se suosittaa toimivaltaiselle viranomaiselle, ettei organisaatiota rekisteröidä.
      3.1.4   Jos akkreditointi- tai toimilupaelin päättää suositella toimivaltaiselle viranomaiselle, ettei organisaatiota rekisteröidä, on siitä ilmoitettava ympäristötodentajalle, akkreditoinnin tai toimiluvan myöntäneelle akkreditointi- tai toimilupaelimelle, mahdollisuuksien mukaan organisaatiolle, sekä toimivaltaiselle viranomaiselle.


title: 2007/3/EY,Euratom: Neuvoston päätös, tehty 1 päivänä tammikuuta 2007 , Euroopan talous- ja sosiaalikomitean bulgarialaisten ja romanialaisten jäsenten nimeämisestä

text:
               4.1.2007

               FI

               Euroopan unionin virallinen lehti

               L 1/6

      NEUVOSTON PÄÄTÖS,
   tehty 1 päivänä tammikuuta 2007,
   Euroopan talous- ja sosiaalikomitean bulgarialaisten ja romanialaisten jäsenten nimeämisestä
   (2007/3/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon Bulgarian ja Romanian liittymisasiakirjan ja erityisesti sen 12 ja 48 artiklan,
   ottaa huomioon Bulgarian tasavallan ja Romanian hallitusten ehdotukset,
   ottaa huomioon komission lausunnon,
   sekä katsoo seuraavaa:

               (1)

               Euroopan talous- ja sosiaalikomitean jäsenet on nimetty 21 päivän syyskuuta 2006 ja 20 päivän syyskuuta 2010 väliseksi kaudeksi neuvoston päätöksillä 2006/524/EY, Euratom (1), 2006/651/EY, Euratom (2) ja 2006/703/EY, Euratom (3).

               (2)

               Bulgarian tasavallan ja Romanian Euroopan unioniin liittymisen johdosta Euroopan talous- ja sosiaalikomiteaa on täydennettävä nimeämällä siihen 27 jäsentä, jotka edustavat järjestäytyneeseen kansalaisyhteiskuntaan kuuluvia talous- ja yhteiskuntaelämän eri aloja,

         ON PÄÄTTÄNYT SEURAAVAA:
   1 artikla
   Euroopan talous- ja sosiaalikomitean jäseniksi 20 päivänä syyskuuta 2010 päättyväksi toimikaudeksi nimetään henkilöt, joiden nimi ja asema on lueteltu liitteessä.
   2 artikla
   Päätös tulee voimaan päivänä, jona se tehdään.
   Sitä sovelletaan 1 päivästä tammikuuta 2007.

      Tehty Brysselissä 1 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 207, 28.7.2006, s. 30.

      (2)  EUVL L 269, 28.9.2006, s. 13.

      (3)  EUVL L 291, 21.10.2006, s. 33.

      LIITE
      BULGARIAN TASAVALTA

                  Ms Milena ANGELOVA
                  Executive Director of the Bulgarian Industrial Capital Association

                  Prof. Nansen BEHAR, PhD
                  Member of the Managing Board of the Union for Private Economic Enterprise

                  Mr Bojidar DANEV
                  Chairman of the Bulgarian Industrial Association

                  Mr Plamen DIMITROV
                  Vice President of the Confederation of Independent Trade Unions in Bulgaria

                  Mr Liubomir HADJIYSKI
                  Deputy Chairman of the Economic Commission at the Bulgarian Union of Private Entrepreneurs ”Vuzrazdane”

                  Dr. Jeliazko HRISTOV
                  President of the Confederation of Independent Trade Unions in Bulgaria

                  Mr Dimitar MANOLOV
                  Vice President of the Confederation of Labour ”Podkrepa”

                  Mr Veselin MITOV
                  Head of the International Policy Department of the Confederation of Labour ”Podkrepa”

                  Ms Donka SOKOLOVA
                  Representative of the Democratic Union of Women

                  Ms Ludmilla TODOROVA
                  Representative of the Bulgarian Farmers Association

                  Ms Andriana TOSHEVA
                  Executive Director of the Confederation of Employers and Industrialists in Bulgaria

                  Mr Plamen ZAHARIEV
                  Representative of the National Council of and for People with Disabilities

            ROMANIA

                  Mme Lavinia ANDREI
                  Président,
                  Fondation Terra Mileniul IU

                  Mme Ana BONTEA
                  Directrice du département juridique et dialogue social,
                  Conseil national des petites et moyennes entreprises privées de Roumanie

                  M. Petru Sarin DANDEA
                  Vice-président,
                  Confédération nationale syndicale ”CartelALFA”

                  M. Dumitru FORNEA
                  Chef du département relations internationales,
                  Confédération syndicale nationale Meridian

                  M. Minel IVAȘCU
                  Vice-président,
                  Bloc national syndical

                  M. Eugen LUCAN
                  Président,
                  association Angel

                  M. Mihai MANOLIU
                  Secrétaire général,
                  Alliance des confédérations patronales de Roumanie

                  M. Radu NICOSEVICI
                  Président,
                  association Academia de Advocacy

                  M. Marius Eugen OPRAN
                  Président exécutif,
                  Union générale des industriels de Roumanie – 1903 (UGIR – 1903)

                  M. Cristian PARVULESCU
                  Président,
                  association Pro Democratia

                  M. Marius PETCU
                  Président,
                  Confédération nationale des syndicats libres de Roumanie – FRĂȚIA

                  M. Aurel Laurențiu PLOȘCEANU
                  Vice-président,
                  Association roumaine des entrepreneurs de bâtiments

                  M. Sabin RUSU
                  Secrétaire Général,
                  Confédération des syndicats démocratiques de Roumanie

                  M. Ionut SIBIAN
                  Directeur exécutif,
                  Fondation pour le développement de la société civile

                  M. Ștefan VARFALVI
                  Président,
                  association permanente UGIR


Avis juridique important

|

32003D0304(01)

Neuvoston päätös, tehty 18 päivänä helmikuuta 2003, Euratomin hankintakeskuksen neuvoa-antavan komitean jäsenten nimeämisestä

Virallinen lehti nro C 050 , 04/03/2003 s. 0001 - 0001

Neuvoston päätös,tehty 18 päivänä helmikuuta 2003,Euratomin hankintakeskuksen neuvoa-antavan komitean jäsenten nimeämisestä(2003/C 50/01)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 54 artiklan toisen ja kolmannen kohdan,ottaa huomioon Euratomin hankintakeskuksen perussäännön(1) X artiklan, sellaisena kuin perussääntö on viimeksi muutettuna 1 päivänä tammikuuta 1995 tehdyllä päätöksellä 95/1/EY, Euratom, EHTY(2),ottaa huomioon 27 päivänä syyskuuta 2001 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3),ottaa huomioon komission lausunnon,sekä katsoo seuraavaa:(1) Edellä mainitussa komiteassa on vapautunut kolme jäsenen paikkaa Javier Aranan, Javier Villalban ja José Luis Gonzálezin erottua, mistä neuvosto sai tiedon 2 päivänä lokakuuta 2002.(2) On aiheellista täyttää kyseiset paikat.(3) Espanjan hallitus esitti ehdokkaat 2 päivänä lokakuuta 2002,ON PÄÄTTÄNYT SEURAAVAA:Ainoa artiklaNimetään José Manuel Redondo, Eduardo González ja Germán Garcìa-Calderón Euratomin hankintakeskuksen neuvoa-antavan komitean jäseniksi kyseisen komitean jäljellä olevaksi toimikaudeksi eli 28 päivään maaliskuuta 2003 saakka.Tehty Brysselissä 18 päivänä helmikuuta 2003.Neuvoston puolestaPuheenjohtajaN. Christodoulakis(1) EYVL 27, 6.12.1958, s. 534/58.(2) EYVL L 1, 1.1.1995, s. 1.(3) EYVL C 281, 5.10.2001, s. 3.


title: Neuvoston päätös (EU) 2016/333, annettu 4 päivänä maaliskuuta 2016, alueiden komitean yhden jäsenen, jota Saksan tasavalta on ehdottanut, nimeämisestä

text:
               9.3.2016

               FI

               Euroopan unionin virallinen lehti

               L 62/16

         NEUVOSTON PÄÄTÖS (EU) 2016/333,
   annettu 4 päivänä maaliskuuta 2016,
   alueiden komitean yhden jäsenen, jota Saksan tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean jäsenen paikka on vapautunut Dagmar MÜHLENFELDin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

               —

               Joachim WOLBERGS, Oberbürgermeister der Stadt Regensburg.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä maaliskuuta 2016.

            Neuvoston puolesta

            Puheenjohtaja

         S.A.M. DIJKSMA

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


Avis juridique important

|

31997D0169

Komission päätös, tehty 30 päivänä tammikuuta 1997, polkumyynnin vastaisen menettelyn päättämisestä Romaniasta, Tunisiasta ja Turkista peräisin olevan tietyn portlandsementin tuonnissa Espanjaan

Virallinen lehti nro L 067 , 07/03/1997 s. 0027 - 0030

KOMISSION PÄÄTÖS,tehty 30 päivänä tammikuuta 1997,polkumyynnin vastaisen menettelyn päättämisestä Romaniasta, Tunisiasta ja Turkista peräisin olevan tietyn portlandsementin tuonnissa Espanjaan (97/169/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1) ja erityisesti sen 23 artiklan,ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (2), jäljempänä `perusasetus`, ja erityisesti sen 9 artiklan,on kuullut neuvoa-antavaa komiteaa asiasta,sekä katsoo, ettäA. MENETTELY (1) Vuoden 1992 tammikuussa komissio vastaanotti valituksen, jonka Oficemen, Espanjan sementtituottajien kansallinen järjestö, oli jättänyt kaikkien espanjalaisten portlandsementin tuottajien puolesta.(2) Valitukseen sisältyi suoranaisia todisteita polkumyynnistä alueellisella tasolla ja siitä aiheutuvasta vahingosta. Todisteita pidettiin riittävinä menettelyn aloittamiseksi, jotta olisi voitu todeta, pitivätkö väitteet paikkansa ja oliko toimenpiteiden käyttöönotto oikeutettu. Tämän seurauksena komissio ilmoitti Euroopan yhteisöjen virallisessa lehdessä (3) julkaistulla ilmoituksella polkumyynnin vastaisen menettelyn aloittamisesta Turkista, Romaniasta ja Tunisiasta peräisin olevan tietyn portlandsementin tuonnissa Espanjaan ja aloitti tutkimuksen. Kyseessä oleva tuote on portlandsementti, muu kuin valkosementti, myös keinotekoisesti värjätty, irtotavarana tai säkeissä, joka luokitellaan CN-koodiin 2523 29 00.(3) Komissio ilmoitti virallisesti tuottajille, viejille ja tuojille, joita asian tiedettiin koskevan, viejämaiden edustajille sekä valituksen tekijöille ja antoi osapuolille, joita asia koski suoraan, mahdollisuuden esittää näkökantansa kirjallisesti ja pyytää saada tulla kuulluksi.(4) Turkin ja Tunisian hallitukset sekä tuottajat ja viejät asianomaisissa maissa esittivät näkökantansa kirjallisesti. Kaikille osapuolille, jotka sitä pyysivät, annettiin mahdollisuus tulla kuulluksi.(5) Tutkimusajanjaksoksi vahvistettiin 1 päivän huhtikuuta 1991 ja 31 päivän maaliskuuta 1992 välinen ajanjakso.(6) Komissio etsi ja tarkisti kaikki polkumyynnin ja vahingon määrittämisen kannalta välttämättöminä pitämänsä tiedot ja suoritti tutkimuksia seuraavien espanjalaisten tuottajien toimitiloissa:- Asland Cataluña y del Mediterráneo, Barcelona,- Asland, SA, Madrid,- Cementos Atlántico, SA, Madrid,- Cementos Molins, SA, Barcelona,- Compañia Valenciana de Cementos Portland, SA, Valencia,- Portland Iberia, SA, Madrid,- Sociedad Financiera y Minera, SA, Madrid,- Uniland Cementera, SA, Barcelona.(7) Tämän tutkimuksen perusteella komissio päätteli kuultuaan polkumyyntikomiteaa asiasta, että menettely olisi päätettävä ilman toimenpiteitä koska oli todettu, että kyseessä oleva tuonti ei aiheuttanut eikä uhannut aiheuttaa merkittävää vahinkoa Espanjan tuotannonalalle.(8) Ottaen huomioon neuvoa-antavassa komiteassa esitetyt vastalauseet komissio esitti 10 päivänä helmikuuta 1994 perusasetuksen 9 artiklan mukaisen kertomuksen neuvostolle ja ehdotti, että menettely päätetään ilman toimenpiteitä.Neuvosto päätti 7 päivänä maaliskuuta 1994, että menettelyä ei päätetä.(9) Komissio noudatti neuvoston päätöstä ja tarkasteli uudelleen tutkimuksensa tuloksia Espanjan tuotannonalan toimittamien ja tutkimuksessa tarkistettujen tietojen sekä valituksen tekijöiden esittämien lisähuomautusten perusteella. Tässä yhteydessä uudelleentarkastelun laajuutta rajoitti se, että komissio voi käyttää ainoastaan tutkimusajanjaksoon liittyviä tietoja, eikä myöhempään ajanjaksoon liittyviä tietoja voitu sen vuoksi ottaa huomioon.(10) Tämän uudelleentarkastelun johdosta komissio toisti vuonna 1994 neuvostolle tekemänsä ehdotuksen.B. SAMANKALTAINEN TUOTE (11) Tutkimuksesta ilmeni, että asianomaisten maiden kotimaan markkinoilla myynnissä olevat portlandsementin lajit olivat samanlaisia kuin Espanjaan viedyt lajit. Espanjassa valmistetut sekä kolmesta asianomaisesta maasta Espanjaan viedyt portlandsementin eri lajit olivat samanlaisia olennaisiltaan fyysisiltä ominaisuuksiltaan ja käyttötarkoituksiltaan. Komissio päätteli tämän vuoksi, että kaikkia portlandsementin lajeja olisi tämän menettelyn osalta pidettävä samankaltaisina tuotteina perusasetuksen 2 artiklan 12 kohdan mukaisesti.C. ALUEELLISUUS (12) Komissio totesi, että 94 prosenttia kyseessä olevan tuotteen Espanjan tuotannonalan kokonaistuotannosta myytiin Espanjan markkinoilla ja että muualle yhteisöön sijoittautuneet tuottajat eivät olennaisissa määrin tyydyttäneet Espanjan kokonaiskysyntää, sellaisena kuin se on määriteltynä näkyvällä kulutuksella. Espanjan tuotannonalan kotimaan markkinoiden myynnin osuus oli lähes 89 prosenttia tutkimusajanjakson aikana, kun taas tuonti muista yhteisön jäsenvaltioista edusti kahta prosenttia. Lisäksi 89 prosenttia yhteisön kokonaistuonnista maista, joita tämä menettely koski, suuntautui Espanjaan.Espanjan tuotannonalan voidaan tämän vuoksi katsoa edustavan perusasetuksen 4 artiklan 5 kohdassa tarkoitettua yhteisön tuotannonalaa.D. POLKUMYYNTI (13) Käytössä olevista tiedoista ilmeni, että kolmesta asianomaisesta maasta tuotua tuotetta myytiin Espanjan markkinoilla hintaan, jota joissakin tapauksissa voitiin pitää selvänä osoituksena polkumyynnistä. Tätä seikkaa ei kuitenkaan otettu huomioon jäljempänä esitettyjen vahinkoa koskevien päätelmien johdosta.E. VAHINKO 1. Kulutus, määrät ja asianomaisista maista tulevan tuonnin markkinaosuus(14) Espanjan markkinat, sellaisina kuin ne on määriteltyinä näkyvällä kulutuksella, kasvoivat 26 miljoonasta tonnista vuonna 1989 tutkimusajanjakson 28 miljoonaan tonniin. Tuonti asianomaisista maista kasvoi 857 000 tonnista vuonna 1989 tutkimusajanjakson 2 388 000 tonniin. Tämän seurauksena Turkin, Romanian ja Tunisian markkinaosuus kasvoi 3,28 prosentista vuonna 1989 tutkimusajanjakson 8,54 prosenttiin.2. Kyseessä olevan tuonnin vaikutus Espanjan tuotannonalaan(15) Komissio otti seuraavat tosiasiat huomioon määritettäessään kyseessä olevan tuonnin mahdollista vaikutusta Espanjan tuotannonalaan:a) Espanjan tuotantomäärä pysyi vakaana 27 miljoonan tonnin tasolla tutkimusajanjakson aikana;b) olemassa oleva tuotantokyky oli arviolta 39 miljoonaa tonnia vuosina 1989, 1990 ja 1991 ja kasvoi noin viidellä prosentilla 41 miljoonaan tonniin tutkimusajanjakson aikana. Tuotantokyvyn käyttöaste pysyi vakaana 69 prosentin tasolla vuodesta 1989 vuoteen 1991, mutta se laski 66 prosenttiin tutkimusajanjakson aikana. Tuotantokyvyn käyttöasteen pieneneminen johtui ainoastaan tuotantokyvyn lisäämisestä. Tässä yhteydessä komissio huomauttaa, että Espanjan tuotannonalalla esiintyi tutkimusajanjakson aikana huomattavaa ylituotantokykyä, jonka keskiarvo oli 32 prosenttia, suhteessa Espanjan kokonaiskysyntään;c) Espanjan tuotannonalan kokonaismyynnin määrä pysyi vakaana noin 25 miljoonan tonnin tasolla kyseessä olevan ajanjakson aikana. Ottaen kuitenkin huomioon kulutuksen lievän kasvun, tuotannonalan markkinaosuus pieneni 96 prosentista vuonna 1989 tutkimusajanjakson 89 prosenttiin. Espanjan tuotannonalan markkinaosuus pysyi tästä pienenemisestä huolimatta tasaisen suurena;d) tutkittujen espanjalaisten tuottajien myyntihintojen indeksitaso riippumattomille asiakkailleen nousi 100:sta vuonna 1989 103:een vuonna 1990, minkä jälkeen se laski 97:ään vuonna 1991 ja 94:ään tutkimusajanjakson aikana;e) tutkittujen yhtiöiden voitot myynnissään riippumattomille asiakkaille laskivat keskimäärin 36 prosentista vuonna 1989 32 prosenttiin vuonna 1990, 21 prosenttiin vuonna 1991 ja 18 prosenttiin tutkimusajanjakson aikana;f) tutkittujen tuottajien työllistämisasteen indeksitaso laski jatkuvasti koko ajanjakson aikana 100:sta vuonna 1989 98:aan vuonna 1990, 94:ään vuonna 1991 ja 92:een tutkimusajanjakson aikana;g) komissio tutki myös kyseessä olevan tuonnin mahdollisesti aiheuttamaa vahinkoa paikallisella tasolla ottaen huomioon espanjalaisten tuottajien erilaiset maantieteelliset sijainnit. Komission suorittamasta vahingon tekijöiden tutkimuksesta ilmeni, että ainoastaan Välimeren rannikkoalueella sijaitsevien, 52 prosenttia valituksen tehneen tuotannonalan tuotannosta edustavien tuottajien tilanne huononi huomattavasti verrattuna sisämaassa toimivien tuottajien tilanteeseen. Itse asiassa rannikolla sijaitsevien tuottajien myynnin määrä laski 10 prosenttia vuoden 1989 ja tutkimusajanjakson välisenä aikana, kun taas sisämaassa sijaitsevien tuottajien myyntikasvoi kolme prosenttia; rannikolla sijaitsevien tuottajien liikevaihto pieneni yhdeksän prosenttia, kun taas sisämaassa sijaitsevien tuottajien liikevaihto kasvoi yhdellä prosentilla. Lopuksi vuodesta 1989 rannikolla sijatsevien tuottajien voitot laskivat neljä prosenttiyksikköä enemmän kuin sisämaassa sijaitsevien tuottajien voitot. Tästä laskusta huolimatta rannikolla sijaitsevien tuottajien voitot pysyivät 18 prosentin tasolla tutkimusajanjakson aikana.F. VAHINKOA KOSKEVAT PÄÄTELMÄT (16) Vaikka Espanjan tuotannonalan tilanne huononi tietyssä määrin kyseessä olevan ajanjakson aikana, erityisesti Välimeren rannikolla sijaitsevien tuottajien osalta, tilanne on arvioitava espanjalaisten tuottajien kokonaisuuden osalta sen määrittämiseksi, aiheuttavatko nämä tapahtumat merkittävää vahinkoa. Tässä asiassa komissio kiinnitti erityistä huomiota seuraaviin tekijöihin:a) tuotannon ja myynnin määrät pysyivät vakaina. Vaikka kulutuksen kasvu näytti hyödyttävän polkumyynnillä tapahtuvaa tuontia kotimaisen tuotannon sijaan, Espanjan tuotannonalalla oli kuitenkin edelleen 89 prosentin markkinaosuus;b) hintojen alittamista koskevasta komission tutkimuksesta ilmeni, että vaikka hintojen alittamista esiintyi, sen vaikutuksia ei voitu pitää merkittävinä, ottaen huomioon kotimaisten tuottajien ja kolmesta asianomaisesta maasta tulevan tuonnin markkinaosuudet sekä tämän tuonnin vaikutukset, jotka rajoittuvat maantieteellisesti rannikolla sijaitseviin tuottajiin.c) tuotantokustannusten nousua ja sen aiheuttamaa voittojen pienenemistä voidaan selittää pitkälle huomattavalla ylituotantokyvyllä ja siitä johtuneella kotimaisen tuotannonalan rakenneuudistuksella. Tässä yhteydessä espanjalaisten tuottajien myyntituotto pieneni, vaikka sen keskiarvo tutkimusajanjakson aikana oli vielä 18 prosenttia koko tuotannonalan osalta.Espanjan tuotannonalan ehdotuksesta tutkittiin myös vaihtoehtoisia voiton ilmaisimia, kuten sijoitusten tuottoa, Valituksen tekijän toimittamista tiedoista, jotka tarkistettiin tyydyttävällä tavalla tutkimuksen aikana, ilmeni, kun otetaan huomioon kustannusten inflaatiopaineet ja jätetään ylituotantokyky huomioitta, että tutkimusajanjakson osalta määritetty sijoitusten tuottotaso oli 7 prosenttia ja oli näin ollen riittävä kyseisen tuotannonalan tuotantovarojen jälleenhankinnalle.d) Työllisyys tuotannonalalla, jonka puolesta valitus jätettiin laski 8 prosenttia vuoden 1989 ja tutkimusajanjakson välisenä aikana. Tämä johtui kuitenkin suuressa määrin tuotannon rakenneuudistuksesta.Edellä mainittujen tekijöiden perusteella ei voida päätellä, että Espanjan tuotannonala olisi kärsinyt merkittävää vahinkoa. Tätä päätelmää voidaan selittää sillä, että tämä menettely koskee alueellisia markkinoita, kuten mainitaan johdanto-osan 11 kappaleessa. Näissä olosuhteissa perusasetuksen 4 artiklan 5 kohdassa edellytetään, että vahinkoa aiheutetaan tuottajille, jotka vastaavat kaikesta tai lähes kaikesta tuotannosta kyseisillä alueellisilla markkinoilla. Tässä menettelyssä sekä rannikolla että sisämaassa sijaitsevia yksittäisiä tuottajia koskeva komission tutkimus ei kuitenkaan johtanut siihen päätelmään, että kyseinen edellytys olisi täytetty.G. VAHINGON UHKA (17) Komissio katsoo, että vaikka valituksen tekijä väitti myös, että merkittävän vahingon uhka oli olemassa, se ei esittänyt tosiasiallisia todisteita siitä jättäessään valituksensa, eikä sellaista löytynyt tutkimuksen aikana.H. MENETTELYN PÄÄTTÄMINEN (18) Tarkasteltavina olevien alueellisten markkinoiden kaikesta tai lähes kaikesta tuotannosta vastaaviin tuottajiin kohdistuvan vahingon tai sen uhan puuttuessa, vahingon määritystä tähän menettelyyn liittyvän yhteisön teollisuuden osalta ei voida tehdä.Näissä olosuhteissa päätellään, että suojatoimenpiteiden käyttöönotto näyttää olevan tarpeeton ja että polkumyynnin vastainen menettely olisi päätettävä.ON PÄÄTTÄNYT SEURAAVAA:Ainoa artikla Päätetään polkumyynnin vastainen menettely Turkista, Romaniasta ja Tunisiasta peräisin olevan tietyn portlandsementin tuonnissa Espanjaan.Tehty Brysselissä 30 päivänä tammikuuta 1997.Komission puolestaLeon BRITTANVarapuheenjohtaja(1) EYVL N:o L 56, 6.3.1996, s. 1(2) EYVL N:o L 209, 2.8.1988, s. 1(3) EYVL N:o C 100, 22.4.1992, s. 4